Skólahljómsveit Toska fékk háttvísisverðlaun Í lok landsmóts C og D sveita skólahljómsveita , sem haldið var í Mosfellsbæ um síðustu helgi , voru afhent háttvísisverðlaun mótsins . Komu þau í hlut Skólahljómsveitar Tónlistarskólans á Akranesi . Að sögn Lárusar Sighvatssonar skólastjóra Toska tókst mótið í alla staði mjög vel og var skipuleggjendum og stjórn SÍSL til sóma . „ Lokatónleikarnir voru glæsilegur endir á góðu móti og enn ein sönnun þess hvað við eigum gott hér á landi þrátt fyrir allt , “ segir Lárus . Þjóðlagasveit Tónlistarskólans á Akranesi hélt tónleika í sal FÍH síðastliðinn fimmtudag 11. febrúar . Sveitin stóð sig að vanda með prýði og fékk verðskuldað lófatak áheyrenda í lokin . Tónleikunum lauk með því að stjórnandinn S. Ragnar Skúlason afhenti fulltrúa Barna - og unglingageðdeildar Landspítalans , álitlega peningaupphæð til styrktar starfsemi BUGL . Næsta verkefni Þjóðlagasveitarinnar er þátttaka í „ Degi tónlistarskólanna “ og tónleikaferð til Akureyrar í mars .